**Radványi Sándor**

*(Kótaj, 1900. december 20— ?)*

Középiskolai tanulmányait Nagykállóban és Nyíregyházán végezte. Utána a debreceni egyetem bölcsészeti karán irodalmat tanult, négy év után azonban a miskolci jogakadémiára iratkozott át, s ott szerzett diplomát. A harmincas években postatisztviselő volt Nyíregyházán.

Diákkorában kezdett verseket írni, több pályázaton szerepelt eredményesen. Versei a helyi lapokon kívül fővárosi újságokban és folyóiratokban is megjelentek. Novellákat is írt. A Bessenyei almanach (1930) és a Szabolcsi antológia (1932) is közölte költeményeit. Három önálló verseskötete is napvilágot látott (Szerelem és bánat, Fiatal szívvel, Szabolcsi virágok). Az utolsóhoz Pintér Jenő tankerületi főigazgató, irodalomtörténész írt ajánlást.

Lásd még: Kótaj Irodalom:

Szabolcsi antológia. Szerkesztette: Vertse K. Andor Nyíregyháza, 1932.

/Katona Béla: Szabolcs-Szatmár-Bereg irodalmi topográfiája, I. Nyíregyháza : Jósa Múz. 1996./